Adolfas Butkus (1906)

Adolfas Butkus (1906 m. gruodžio 11 d. Melninkai, Kėdainių valsčius – 1996 m. liepos 7 d. Mission Viejo, Kalifornijos valstija) – Lietuvos baleto artistas.

Biografija 
1925 m. Kaune lankė baleto studiją, šoko Leo Delibeso balete „Kopelija“. 1933 m. baigė Vytauto Didžiojo universiteto Teisių fakultetą. 1935 m. lietuvių baleto trupės gastrolių Monte Karle (Monakas), Londone vadovas. 1935–1944 m. Valstybės teatro (1940–1941 m. Valstybinis dramos, operos ir baleto teatras, 1941–1944 m. Kauno didysis teatras) režisieriaus padėjėjas, baleto studijos vadovas.

Pasitraukęs į Vokietiją 1947 m. organizavo „Kopelijos“ pastatymą Augsburge, rengė baleto trupės pasirodymus lietuvių tremtinių stovyklose. Nuo 1949 m. gyveno JAV. Iki 1971 m. dirbo „People Gas“ bendrovėje, dalyvavo lietuvių kultūrinėje veikloje.

Šaltiniai 

Lietuvos baleto artistai
Lietuvos muzikos pedagogai
JAV lietuvių bendruomenės veikėjai